399 Y

Hanc litteram excogitauit primitus Pictagoras Samius philosophus ad exemplum uite humane. Cuius virgula subterior designat primam etatem hominis. Satis incertam que adhuc nec viciis nec virtutibus dedit. Biuium autem, quod superest, ab adolescentia. Cuius dextera pars ardua est, sed ad beatam vitam tendens. Sinistra facilior, sed ad labem, deducens.

De qua Persius ait: Et tibi que Samios deduxit littera ramos, surgentem dextro monstrauit limite collem. Ista nota Ysidorus, *Ethimologie*, libro 1, c. 3.

Vnde dicitur Prou. 4[:27]: *Vias quæ a dextris sunt novit Dominus: perversæ vero [sunt] quæ a sinistris* erunt. Dampnandi erunt. Qui autem a dextris saluandi.